Brage
        
         (petroleumsfelt)
Store norske leksikon,Teknologi og industri,Petroleum,Petroleumsutvinning,Petroleumsfelter
Brage er et olje- og gassfelt i nordlige del av Nordsjøen, øst for Osebergfeltet. Feltet ligger i blokkene 30/6, 31/4 og 31/7 og vanndypet i området er cirka 140 meter.
Operatør er OKEA med 35.2% eierandel. Tidligere har Wintershall (2013-2022), Statoil ASA (2007–2013) og Norsk Hydro (før 2007) vært operatør. Funn og utbygging Brage ble funnet i 1980, og plan for utbygging og drift (PUD) ble godkjent i 1990. Produksjonsstart var i september 1993, med Norsk Hydro som operatør.Feltet ble utbygd med en integrert behandlings-, bore- og boligplattform med stålunderstell. Oljen sendes i rør til Oseberg A, og videre gjennom Oseberg Transport System til Stureterminalen i Øygarden i Hordaland. Gassen sendes i rør til Statpipe-systemet. Reserver Utvinnbare reserver er per 2019 anslått til 62,3 millioner Sm 3 olje, 4,2 milliarder Sm3 gass og 1,3 millioner tonn NGL. Gjenværende reserver beregnes per 2019 til 3 millioner Sm3 olje, 0,3 milliarder Sm3 gass og 0,1 millioner tonn NGL. Les mer i Store norske leksikon petroleum petroleumsfeltene på norsk kontinentalsokkel Eksterne lenker OKEA: Brage  Fakta Oljedirektoratet: Fakta om Brage Norsk Petroleum: Fakta om Brage